123 
Philodiniderne er en fra de øvrige Hjuldyrgrupper skarpt 
begrænset Familie, hvis Slægtskab med andre Kotiferer endnu langt 
fra er udredet. Dog synes deres mest karakteristiske Byg¬ 
ningsforhold at kunne afledes fra Notommatidernes. Den stærkt 
leddelte Kutikula og de enkelte Leds store teleskopiske Evne saa 
vel som det Forhold, at Foden aldeles ikke er afsat fra det øvrige 
Legeme, ere saaledes i nøje Overensstemmelse med tilsvarende For¬ 
hold hos Notommatiderne. P. 43 har jeg henledet Opmærksomheden 
paa den Mulighed, at Philodinidernes Hjulorgan gennem Adineta 's 
Fimreskive kan afledes fra den ventralstillede Fimreskive hos Procdes. 
Skulde denne Opfattelse, som jeg tror, at en indgaaende Undersøgelse 
af de enkelte Callidina -Arters Hjulorgan enten maatte kunne bekræfte 
eller gendrive, vise sig rigtig, maatte man betragte Philodini¬ 
dernes Hjul som Dannelser, der vare analoge med Fimrelapperne 
hos Notommatider og Synchæter. Ligesom Notommatidernes ventral¬ 
stillede og fimreklædte' Hjulskive ved Hjælp af Fimrelapperne er 
bleven et udmærket Svømmeorgan, er det samme ved Hjælp af de 
to ovennævnte Hjul blevet Tilfældet med den ventralstillede Fimre¬ 
skive hos Philodiniderne. Medens Fimrelapperne hos Notommatiderne 
ere anbragte ude i Hjulskivens forreste Hjørner, sidde de hos Philo¬ 
diniderne nede paa Hjulskiven, paa Siderne af Mundspalten. Hjul¬ 
organerne hos visse C a 11 i d i n e rj synes at bekræfte denne Opfattelse af 
Philodinidernes Hjul. Vi have alt ovenfor set, at det næppe lader 
sig gøre at bringe Overensstemmelse til Veje mellem Hjulorganet hos 
Philodiniderne og Pterodiniderne og de med disse forbundne For¬ 
mer. Overensstemmelsen, der ved første Øjekast synes meget stor, 
brister ved nærmere Sammenligning. Munddelene, der paa Grund 
af deres Bygning og Plads ved første Øjekast tilsyneladende ere 
meget afvigende fra de øvrige Rotiferers, kunne dog, som ovenfor 
omtalt, opfattes som malleate Munddele, hvis Form og Stilling 
ere bievne modificerede hos Philodiniderne, da Hjulorganet i 
Følge sin Bygning er blevet et indfangende Ernæringsorgan med 
vel udviklet ydre Stoppekrans. Ganske de samme Forhold i Hjul¬ 
organets Bygning, der have fremkaldt de malleo-ramate Munddele 
